BVLLA CLEMENTIS IV. PAPÆ. Clemens Episcopus seruus seruorum Dei dilectis filiis Priori  Conuentui Monasterij Siluiniacensis, Cluniacensis Ordinis, Claromontensis Diocesis, salutem  Apostolicam benedictionem. Clara sanctorum merita, quibus Catholicorum Ecclesia conspectius rutilans a sui primordio felicibus profecisse,  iugiter proficere noscitur incrementis, a Christi fidelibus præcipua reuerentia venerari,  fideles ipsos ad sedulam  solertem imitationem huiusmodi meritorum salubriter allicere cupientes, libenter eos spiritualium largitione munerum recreamus, quibus desideranter illecti, ad immarcessibilem Sanctorum ipsorum gloriam obtinendam laudabilibus exemplis,  meritis perducantur. Cum itaque, sicut ex vestra insinuatione accepimus, propter merita gloriosa Sanctorum Confessorum Maioli  Odilonis, quorum corpora in vestra Ecclesia requiescunt, mirabilis Deus in sanctis suis, multa quotidie miracula operetur ibidem, propter quæ ad eandem Ecclesiam de diuersis partibus fidelium multitudine confluente, corpus prædicti sancti Maioli ad alium locum ipsius Ecclesiæ magis venerabilem  decentem, intenditis cum debita veneratione transferre. Nos, vt dictorum fidelium deuotio spe desiderabilium præmiorum erga dictam Ecclesiam augeatur,  ad huiusmodi translationis corporis dicti sancti solemnia, maior populorum confluat multitudo. De omnipotentis Dei misericordia,  beatorum Petri  Pauli Apostolorum eius authoritate confisi, omnibus vere pœnitentibus  confessis, qui ad dictam Ecclesiam in die translationis sancti eiusdem vnum annum,  quadraginta dies hac vice, illis autem qui illic infra octo dies immediate sequentes,  in anniuersario die translationis ipsius venerabiliter  deuote accesserint, centum dies de iniunctis sibi pœnitentiis misericorditer relaxamus. Datum Viterbij, II. Id. Martij, Pontificatus nostri anno tertio.